rejauldu/bengali-wikipedia huggingface dataset:
ডিডি ইন্ডিয়া হল একটি আন্তর্জাতিক রাষ্ট্রীয় মালিকানাধীন ইংরেজি ভাষার সংবাদ এবং ভারতের কারেন্ট অ্যাফেয়ার্সভিত্তিক চ্যানেল। এই পরিষেবাটি বিশ্বব্যাপী টেলিভিশন,অনলাইন ও ইউটিউবের মাধ্যমে সম্প্রচারিত হয়। ২০১৯ সালের জানুয়ারিতে এটি একটি পূর্ণাঙ্গ ইংরেজি সংবাদ এবং কারেন্ট অ্যাফেয়ার্স চ্যানেলে পরিণত হয়। এই চ্যানেলে সরকারের দেওয়া মোট বাজেট হল ২,৬৪০ কোটি রুপি।  ডিডি ইন্ডিয়া, একটি পাবলিক সার্ভিস সম্প্রচারকারী, এটি ভারতে ইংরেজি ভাষার টেলিভিশন চ্যানেলের দর্শকসংখ্যার তালিকায় দ্বিতীয় অবস্থানে রয়েছে। ভারতীয় সংবাদপত্র লাইভ মিন্ট অনুসারে, এটি ফেব্রুয়ারি ২০১৯-এ সর্বাধিক প্রদর্শিত চ্যানেলে পরিণত হয়েছে।Arnab Goswami buys back Republic Media shares from Asianet, Live Mint (A Hindustan Times Media company), Late Jha (May 6, 2019) চ্যানেলটির মালিক প্রসার ভারতী ডিডি ইন্ডিয়া চ্যানেলকে ডিডি ইন্ডিয়া এইচডিতে উন্নীত করেছেন। ডিডি ইন্ডিয়া এইচডি চ্যানেলটি ৩ অক্টোবর ২০২২-এ চালু হয়।   ইতিহাস  ডিডি ইন্ডিয়া হলো একটি ভারতীয় পে টেলিভিশন চ্যানেল যা ডিডি ইন্টারন্যাশনাল হিসাবে ১৪ মার্চ ১৯৯৫ সালে চালু হয়েছিল। চ্যানেলটি সারা বিশ্বের প্রায় ১৪৬ টি দেশে উপলব্ধ। এটির নাম ২০০০ সালে ডিডি ওয়ার্ল্ড আবার ২০০২ সালে বর্তমান নাম ডিডি ইন্ডিয়া রাখা হয়। এটি ভারতের রাষ্ট্রীয় মালিকানাধীন টেলিভিশন নেটওয়ার্ক দূরদর্শনের মালিকানাধীন।  ২০০৭ সালের ২৬ জুলাই,চ্যানেলটি মার্কিন যুক্তরাষ্ট্রে সম্প্রচার শুরু করে এবং বর্তমানে ডাইরেক্ট টিভিতে উপলব্ধ।  ২০১৯ সালের ১ জানুয়ারি,চ্যানেলটি একটি পূর্নাঙ্গ ইংরেজি ভাষার চ্যানেল হিসেবে আত্নপ্রকাশ করে   তথ্যসূত্র   বিষয়শ্রেণী:টেলিভিশন স্টেশন বিষয়শ্রেণী:ভারতের টেলিভিশন কোম্পানি বিষয়শ্রেণী:দূরদর্শন বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:১৯৯৫-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সরাসরি সম্প্রচার স্যাটেলাইট পরিষেবা বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল বিষয়শ্রেণী:২০০৩-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:রাষ্ট্রীয় গণমাধ্যম
দ্যৌষ () বা দ্যৌষপিতৃ () হলেন একজন বৈদিক এবং তিনি আকাশের দেবতা। তার সহধর্মিণী হলেন পৃথ্বী, এবং ঋগ্বেদ অনুসারে তারা একত্রে আদি পিতামাতা।  সাহিত্য হিন্দুধর্মের প্রাচীন বৈদিক শাস্ত্রে দেবী পৃথ্বীর সাথে স্তোত্রে দ্যৌষপিতৃ আবির্ভূত হয়।  ঋগ্বেদে, দ্যৌষপিতৃ ১.৮৯.৪, ১.৯০.৭, ১.১৬৪.৩৩, ১.১৯১.৬, ৪.১.১০ এবং ৪.১৭.৪ শ্লোকে উপস্থিত হয়েছে।Sanskrit: Ṛg·veda, Wikisource; translation: Ralph T. H. Griffith Rigveda, Wikisource তাকে বিভিন্ন প্রতিশব্দের অধীনেও উল্লেখ করা হয়েছে: দ্যাবপৃথ্বী, উদাহরণস্বরূপ, দ্বন্দব যৌগ যা স্বর্গ ও পৃথিবীকে দ্যৌষ ও পৃথ্বী হিসাবে যুক্ত করে।  দ্যৌষের সবচেয়ে সংজ্ঞায়িত বৈশিষ্ট্য হল তার পৈতৃক ভূমিকা। তার কন্যা, ঊষা, ভোরকে মূর্ত করে। Entry: "Dyaus" দেবতাদের, বিশেষ করে সূর্যকে দ্যৌষ ও পৃথ্বীর সন্তান বলে উল্লেখ করা হয়েছে। দ্যৌষের অন্যান্য পুত্রের মধ্যে রয়েছে অগ্নি, পর্জন্য, আদিত্যগণ, মরুদ্গণ ও অঙ্গিরাস। অশ্বিনীদের "দিবো নাপাত" বলা হয়, যার অর্থ দ্যৌষের বংশ/সন্তান/নাতি। দ্যৌষকে প্রায়শই গর্জনকারী প্রাণী হিসাবে কল্পনা করা হয়, প্রায়শই একটি ষাঁড়, যে পৃথিবীকে উর্বর করে।  দ্যৌষকে রাতের আকাশের সাথে উপমায় মুক্তো দিয়ে জড়ানো কালো ঘোড়দৌড়ের মতোও বলা হয়েছে।  ঋগ্বেদে ইন্দ্রের দ্যৌষ ও পৃথ্বীর বিচ্ছেদ গুরুত্বপূর্ণ সৃষ্টি পৌরাণিক কাহিনী হিসেবে পালিত হয়েছে।  আরও দেখুন  বৈদিক দেবতা  তথ্যসূত্র  বিষয়শ্রেণী:হিন্দু দেবদেবী বিষয়শ্রেণী:বৈদিক দেবদেবী
Hi. I've noticed that you're making use of political or religious userboxes on your user page. They can be a nifty way to share about one's personal preferences, but I realized, after a while, that they often detract from the real purpose of Wikipedia, that is, writing an encyclopedia. I'm inviting you to consider these words from Jimbo Wales, the site operator:  I wonder if you might consider simply removing your political/religious/etc. userboxes and asking others to do the same. This seems to me to be the best way to quickly and easily end the userbox wars.	  		  Userboxes of a political or, more broadly, polemical, nature are bad for the project. They are attractive to the wrong kinds of people, and they give visitors the wrong idea of what it means to be a Wikipedian.	  		  I think rather than us having to go through a mass deletion (which is what is likely to happen if the userbox fad doesn't go away), it will be better to simply change the culture, one person at a time. Will you help me?  Thank you for your time.
চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডা অংশগ্রহণ করে।   30px দৌড়বাজী   প্রতিযোগীবিভাগহিটকোয়ার্টার ফাইনালসেমিফাইনালফাইনালক্রমফলাফলক্রমফলাফলক্রমফলাফলক্রমফলাফলক্রমড্যানিয়েল বেইলিপুরুষদের ১০০মিটার১০.২৪২ Q১০.২৩৪এগোতে পারেননি২০ব্রেন্ডন ক্রিশ্চিয়ানপুরুষদের ২০০মিটার২০.৫৮২ Q২০.২৬১ Q২০.২৯৫এগোতে পারেননি৯জেমস গ্রেম্যানপুরুষদের হাই জাম্প২.২০১২এগোতে পারেননি২৮সোনিয়া উইলিয়ামসমহিলাদের ১০০মিটার১২.০৪৬এগোতে পারেননি৫৪   30px সাঁতার   প্রতিযোগীবিভাগহিটসেমিফাইনালফাইনালফলাফলক্রমফলাফলক্রমফলাফলক্রমকরিম ভ্যালেন্টাইনপুরুষদের ৫০মিটার ফ্রিস্টাইল৩১.২৩৫এগোতে পারেননি৯৬   আরও দেখুন   Antigua and Barbuda at the 2007 Pan American Games   পাদটীকা   অ্যা ২০০৮ অলিম্পিক
Current discussions     Older discussions The above are up to 7 days old.  For the previous two weeks, see   উইকিপিডিয়া:বিষয়শ্রেণীর জন্য আলোচনা/Previous 8 to 21 days For older discussions, see: উইকিপিডিয়া:বিষয়শ্রেণীর জন্য আলোচনা/Previous 22 to 42 days উইকিপিডিয়া:বিষয়শ্রেণীর জন্য আলোচনা/Previous 43 to 63 days   25px|Go back to current discussions Go back to current discussions
আবিদা ইসলাম একজন বাংলাদেশী কূটনীতিক এবং যুক্তরাজ্যে নিযুক্ত বাংলাদেশের হাইকমিশনার। এর আগে তিনি মেক্সিকো ও দক্ষিণ কোরিয়ায় নিযুক্ত বাংলাদেশের রাষ্ট্রদূত ছিলেন। তিনি ভারতে বাংলাদেশের প্রাক্তন ডেপুটি হাই কমিশনার ছিলেন। তিনি পররাষ্ট্র মন্ত্রণালয়ের আমেরিকা বিষয়ক বিভাগের প্রাক্তন মহাপরিচালক ছিলেন।   প্রারম্ভিক জীবন  আবিদা ইসলাম ঢাকা বিশ্ববিদ্যালয়ের সমাজবিজ্ঞান বিভাগ থেকে স্নাতকোত্তর ডিগ্রি লাভ করেন। পরে অস্ট্রেলিয়ার মোনাশ বিশ্ববিদ্যালয় থেকে পররাষ্ট্র ও বৈদেশিক বাণিজ্যে স্নাতকোত্তর ডিগ্রি অর্জন করেন।  আবিদা ইসলাম ১৯৯৫ সালের নভেম্বরে ১৫তম বাংলাদেশ সিভিল সার্ভিস ব্যাচ থেকে বাংলাদেশ পররাষ্ট্র সেবায় যোগদান করেন। তিনি ঢাকায় পররাষ্ট্র মন্ত্রণালয়ের অধীন বিভিন্ন আন্তর্জাতিক সম্পর্ক বিভাগে কর্মরত ছিলেন। তিনি শ্রীলঙ্কা এবং যুক্তরাজ্যে বাংলাদেশ হাইকমিশনে দায়িত্ব পালন করেছেন। তিনি ২০১২ থেকে ২০১৪ সাল পর্যন্ত কলকাতায় বাংলাদেশের ডেপুটি হাইকমিশনার ছিলেন।  আবিদা ইসলাম পররাষ্ট্র মন্ত্রণালয়ে আমেরিকার মহাপরিচালক ছিলেন। ২০১৭ সালের জুলাই মাসে তিনি দক্ষিণ কোরিয়ায় বাংলাদেশের রাষ্ট্রদূত নিযুক্ত হন। তিনি বিশ্ববিদ্যালয়ের সভাপতি সিওং হোয়ান সু-এর সাথে ইয়োনসেই বিশ্ববিদ্যালয়ের গ্রন্থাগারে শেখ মুজিবুর রহমানের প্রতি উৎসর্গীকৃত একটি কর্নার উদ্বোধন করেন। তিনি শেখ মুজিবুর রহমানের লেখা "অসমাপ্ত আত্মজীবনী" বইয়ের কোরীয় অনুবাদের উদ্বোধনী অনুষ্ঠানে উপস্থিত ছিলেন।  ২০২১ সালের জুলাই মাসে, আবিদা ইসলামকে মেক্সিকোতে বাংলাদেশের রাষ্ট্রদূত নিযুক্ত করা হয়। তিনি একই সাথে কোস্টারিকা, গুয়াতেমালা, ইকুয়েডর এবং হন্ডুরাসের রাষ্ট্রদূত হিসেবে দায়িত্ব পালন করেন। তিনি মেক্সিকো-বাংলাদেশ ভার্চুয়াল বিজনেস প্ল্যাটফর্ম প্রতিষ্ঠায় কাজ করেছিলেন। দক্ষিণ কোরিয়ায় বাংলাদেশের রাষ্ট্রদূত হিসেবে তার স্থলাভিষিক্ত হন মোঃ দেলোয়ার হোসেন। তিনি মেক্সিকো-বাংলাদেশ সংসদীয় মৈত্রী গোষ্ঠী গঠনের তত্ত্বাবধান করেছিলেন।  ২০২৫ সালের জানুয়ারিতে, সাইদা মুনা তাসনিমের স্থলাভিষিক্ত হিসেবে আবিদা ইসলামকে যুক্তরাজ্যে বাংলাদেশের হাইকমিশনার নিযুক্ত করা হয়।   তথ্যসূত্র   বিষয়শ্রেণী:২১শ শতাব্দীর বাংলাদেশী নারী বিষয়শ্রেণী:মেক্সিকোতে বাংলাদেশের রাষ্ট্রদূত বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকার ব্যক্তি বিষয়শ্রেণী:জীবিত ব্যক্তি বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী
বিচক্র্যাফ্ট ১৯০০ হল একটি ১৯ জন যাত্রী বহনে সক্ষম, চাপযুক্ত দুটি-ইঞ্জিন বিশিষ্ট টার্বপ্রো ফিক্সড উইং বিমান, যা নির্মাণ করেছে বিচক্র্যাফ্ট। এটি প্রাথমিকভাবে আঞ্চলিক বিমান সংস্থায় ব্যবহারের জন্য নকশা করা হয়েছিল। এটি মালবাহী বিমান এবং যাত্রী বিমান পরিবহনে ব্যবহৃত হয়। এছাড়াও বেশ কয়েকটি সরকারী এবং সামরিক সংস্থাগুলির দ্বারা ব্যবহৃত হয়। গ্রাহকদের মধ্যে বৃহত্তর আঞ্চলিক জোটের সংস্থা রেটিনের জন্য অক্টোবর ২০০২ সালে বিচক্র্যাফ্ট ১৯০০ বিমানের সর্বশেষ উৎপাদনটি করা হয়।  বিমানটি অপেক্ষাকৃত ছোট রানওয়েগুলির সাথে  সমস্ত আবহাওয়ায় বিমানবন্দর থেকে যাত্রী পরিবহনের জন্য ডিজাইন করা হয়েছিল। এটি ৬০০ মাইল (৯৭০ কিলোমিটার) অধিক উড়তে সক্ষম, যদিও কিছু বিমানসংস্থা (অপারেটর) তার পুরো জ্বালানী ব্যাপ্তি ব্যবহার করে। অনেক যাত্রী বিমানসংস্থা এবং অন্যান্য ব্যবহারকারীদের দ্বারা "বিচক্র্যাফ্ট" থেকে নির্মিত বিমানের সংখ্যা এবং বিমানটির বার বার  ব্যবহারে ফলে এটি ইতিহাসে সবচেয়ে জনপ্রিয় ১৯ আসন বিশিষ্ট যাত্রী বিমানের মধ্যে একটি।    উন্নয়ন   বিশেষ উল্লেখ (বিচক্র্যাফট ১৯০০ডি)   তথ্যসূত্র  বহিঃসংযোগ  বিষয়শ্রেণী:বিমান বিষয়শ্রেণী:নিচু পাখার বিমান
সুগিউরা পিস্তল হল একটি জাপানি নকশার হাতবন্দুক যা দখলদার বাহিনীকে ইস্যু করার জন্য মানচুকুর পুতুল রাজ্যে তৈরি করা হয়েছিল।  হাতবন্দুকটি .৩২ এসিপি (৭.৬৫ মিমি ব্রাউনিং) কার্টিজ, স্ট্রেট ব্লো-ব্যাক অপারেশনের এবং এতে আট-রাউন্ড বক্স ম্যাগাজিন রয়েছে।   এটি লবণ-নীল এবং গ্রিপগুলি চেকার্ড আখরোট রংয়ের।  আলোকচিত্রের প্রমাণ থেকে, নকশাটি কোল্ট ১৯০৩ দ্বারা অনুপ্রাণিত বলে মনে হয়।     তথ্যসূত্র    বহিঃসংযোগ    ভিডিওতে সুগিউরা দেখা যাচ্ছে  .25 ACP ভেরিয়েন্ট দেখানো হয়েছে বিষয়শ্রেণী:.৩২ এসিপি আধা-স্বয়ংক্রিয় পিস্তল বিষয়শ্রেণী:.২৫ এসিপি আধা-স্বয়ংক্রিয় পিস্তল বিষয়শ্রেণী:জাপানের আধা-স্বয়ংক্রিয় পিস্তল
লিয়ারি (, ) মূলত পাকিস্তানের সিন্ধু প্রদেশের করাচী জেলার অন্তর্গত একটি শহর। লিয়ারি করাচী জেলার আঠারোটি শহরের অন্যতম। এটি জেলা শহর থেকে অনেক দূরবর্তী ও ক্ষুদ্র একটি শহর হওয়া সত্ত্বেও শহরটি অধিক ঘনবসতিপূর্ণ। শহরের উত্তর দিকে লিয়ারি নদী এবং নদী পেরিয়ে জেলা শহর অবস্থিত, পূর্ব দিকে জামশেদ ও সাদ্দার শহর এবং পশ্চিমে করাচীর মূল পোতাশ্রয় বরাবর কেমারি শহর অবস্থিত।   ইতিহাস  পাকিস্তানের যুক্তরাষ্ট্রীয় সরকার ২০০০ সালে স্থানীয় সরকার ব্যবস্থা চালু করেছিল। এই ব্যবস্থা প্রণয়ন হবার পর পূর্ববর্তী তৃতীয় স্তর (প্রশাসনিক বিভাগ ব্যবস্থা) বিলুপ্ত হয়ে যায় এবং পূর্ববর্তী চতুর্থ স্তরকে (জেলা) নতুন তৃতীয় স্তরে পরিণত করা হয়েছিল। করাচী বিভাগের প্রশাসনিক অঞ্চল ছিল লিয়ারি শহর সহ তার সংলগ্ন আঠারোটি স্বায়ত্তশাসিত শহর। কিন্তু বর্তমানে নতুন করাচি সিটি জেলা গঠনের পর, পূর্বের লিয়ারি শহর করাচি শহর জেলার অন্তর্ভুক্ত হয়। করাচী বিভাগকে বিভক্ত করে নতুন পাঁচটি জেলা সৃষ্টি করা হয়।   সামাজিক সূচক  করাচীর প্রাচীনতম স্থানগুলির মধ্যে লিয়ারি একটি। লিয়ারি শহরে দুটি জাতীয় মানের হাসপাতাল এবং কয়েকটি ছোট হাসপাতালসহ অনেকগুলি স্কুল, কলেজ এবং একটি বিশ্ববিদ্যালয় রয়েছে। বর্তমানে লিয়ারি শহরে পাকিস্তান তেহরিক-ই-ইনসাফের (পিটিআই) এর গুরুত্বপূর্ণ রাজনৈতিক ঘাঁটি। লিয়ারি শহরে করাচি ও বেলুচিস্তানের মানুষদেরও আধিক্য রয়েছে।ধারণা করা হয় এরাই এই শহরের প্রাচীনতম বাসিন্দা। পশতুর এক বিশাল জনগোষ্ঠীর পাশাপাশি কুচি ও মেমনস সম্প্রদায়ও এখানে বসবাস করে। এছাড়াও লিয়ারি শহরে জিকরি মুসলিম সম্প্রদায়ের পাশাপাশি বহু সিদ্ধি সম্প্রদায়ের লোক বসবাস করে।   জনসংখ্যার উপাত্ত  সিন্ধু জাতিরাই প্রথম লিয়ারি শহরে বস্তি গড়ে তোলে। পরবর্তীতে কিছু যাযাবর ও জেলে সম্প্রদায় এবং বালুচ জাতি এই অঞ্চলে বসবাস করতে আসে। লিয়ারি শহরের সংখ্যাগরিষ্ঠ জনগোষ্ঠী কচ্চি ভাষায় কথা বলে।  লিয়ারি শহরে বিভিন্ন জাতিগোষ্ঠী বসবাস করে। জনগোষ্ঠীগুলো হল- বালুচ ব্রহুইস কাচ্চি মাহদাভিয়া গুজরাটি মুসলিম মুহাজির মেমন জাতি ইত্যাদি।   শিক্ষা  লিয়ারি শহর বিশ্ববিদ্যালয়গুলির মধ্যে রয়েছে:  বেনজির ভুট্টো শহীদ বিশ্ববিদ্যালয়, লিয়ারি (বিবিসিইল) শহীদ মোহতারমা বেনজির ভুট্টো মেডিকেল কলেজ (এসএমবিবিএমসি) লিয়ারি ডিগ্রি সরকারী বিজ্ঞান, মানবিক এবং ব্যবসায় শিক্ষা বালক কলেজ জুলফিকার আলি ভুট্টো বালক কলেজ চকীওয়ারা বালিকা কলেজ আবদুল্লাহ হারুন সায়েন্স এন্ড কমার্স বালক কলেজ নুসরত ভুট্টো বিজ্ঞান এন্ড কমার্স গার্লস কলেজ লিয়ারি জেনারেল মেডিকেল ও নার্সিং প্রশিক্ষণ ইনস্টিটিউট   খেলাধুলা  লিয়ারি পাকিস্তানে ফুটবল খেলার জন্য অধিক পরিচিত। দেশের শীর্ষস্থানীয় অনেক খেলোয়াড় লিয়ারি শহরে জন্মগ্রহণ করেছেন। এই অঞ্চলে ফুটবল খুবই জনপ্রিয় এবং ফিফার বিশ্বকাপ নিয়ে লিয়ারি শহরবাসী খুবই উচ্ছ্বসিত। বিশ্বকাপের মৌসুমে লোকেরা বিশ্বকাপে অংশগ্রহণকারী প্রতিটি দেশের বিশেষত ব্রাজিলের পতাকা উত্তোলন করে। লিয়ারি শহরে বডি বিল্ডিং, বক্সিং এবং রেসলিং অতি জনপ্রিয়।   আরও দেখুন   লিয়ারি উন্নয়ন কর্তৃপক্ষ  লিয়ারি এক্সপ্রেসওয়ে  লিয়ারি নদী  করাচী জেলা সরকার  তথ্যসূত্র    গ্রন্থপঞ্জি  উৎস     বহিঃসংযোগ   Imagining Lyari through Akhtar Soomro  Town map  Official Website  বিষয়শ্রেণী:পাকিস্তানের শহর বিষয়শ্রেণী:দক্ষিণ করাচি জেলা বিষয়শ্রেণী:করাচির শহর বিষয়শ্রেণী:লিয়ারি শহর
থাম্ব|লাল পতাকা একজন মানুষের হাতে " লাল পতাকা " ( Roud V45381 ) একটি সমাজতান্ত্রিক গান, যা আন্তর্জাতিক শ্রম আন্দোলনের ত্যাগ ও সংহতির ওপর জোর দেয়। এটি ব্রিটিশ লেবার পার্টি, উত্তর আইরিশ সোশ্যাল ডেমোক্রেটিক অ্যান্ড লেবার পার্টি এবং আইরিশ লেবার পার্টির সঙ্গীত। এটি পূর্বে ১৯৪০ এর দশকের শেষ পর্যন্ত নিউজিল্যান্ড লেবার পার্টি দ্বারা ব্যবহৃত হয়েছিল। গানটি ঐতিহ্যগতভাবে প্রতিটি দলের জাতীয় সম্মেলনের সমাপনীতে গাওয়া হয়।  গানটির অনুবাদকৃত সংস্করণ জাপানিজ কমিউনিস্ট পার্টি এবং কোরিয়ান পিপলস আর্মি দ্বারা গাওয়া হয়েছে।  তথ্যসূত্র   বিষয়শ্রেণী:সোশ্যালিস্ট ইন্টারন্যাশনাল বিষয়শ্রেণী:বিক্ষোভের গান বিষয়শ্রেণী:রাজনৈতিক দলীয় গান বিষয়শ্রেণী:শ্রমিক দল (যুক্তরাজ্য) বিষয়শ্রেণী:এইচঅডিও মাইক্রোবিন্যাসসহ নিবন্ধ বিষয়শ্রেণী:১৮৮৯-এর গান
দিল্লি জাতীয় রাজধানী অঞ্চল ভারতের একটি বিশেষ প্রশাসনিক অঞ্চল। এই সমন্বিত পরিকল্পনা অঞ্চলটি দিল্লি জাতীয় রাজধানী প্রশাসনিক অঞ্চল এবং পার্শ্ববর্তী অঙ্গরাজ্য হরিয়ানা, উত্তর প্রদেশ এবং রাজস্থান থেকেও বেশ কিছু জেলাকে অন্তর্ভুক্ত করে গঠন করা হয়েছে। অঞ্চলটির শাসনভার একযোগে কেন্দ্রীয় সরকার, ন্যাশনাল ক্যাপিটাল রিজিওন অফ দিল্লির নির্বাচিত সরকার এবং তিনটি মিউনিসিপাল কর্পোরেশনের (দিল্লি, দিল্লি ক্যান্টনমেন্ট ও নয়া দিল্লি) উপর ন্যস্ত।  দিল্লি জাতীয় রাজধানী অঞ্চল এবং সংশ্লিষ্ট জাতীয় রাজধানী অঞ্চল পরিকল্পনা বোর্ডটিকে ১৯৮৫ সালে সৃষ্টি করা হয়, যার উদ্দেশ্য ছিল অঞ্চলটির উন্নয়ন সাধন এবং অঞ্চলটিতে ভূমির ব্যবহার ও অবকাঠামোগত উন্নয়ন নিয়ন্ত্রণের জন্য সমন্বিত নীতিমালা (harmonized policies for the control of land-uses and development of infrastructure) প্রবর্তন করা। জাতীয় রাজধানী অঞ্চলের ভেতরে অবস্থিত গুরুত্বপূর্ণ শহরগুলির মধ্যে দিল্লি, গাজিয়াবাদ, ফরিদাবাদ, গুরুগ্রাম, নয়ডা এবং মীরাট অন্যতম।  জাতীয় রাজধানী অঞ্চলটি একাধারে গ্রামীণ ও শহুরে একটি অঞ্চল। এখানে নগরায়নের হার ৬২.৬%। মোট জনসংখ্যা ৪ কোটি ৬০ লক্ষেরও বেশি। এছাড়া এখানে পরিবেশগতভাবে স্পর্শকাতর বেশ কিছু এলাকা যেমন আরাবল্লি পর্বতমালা, অরণ্য, বন্যপ্রাণীর আবাসস্থল ও পাখীদের অভয়ারণ্য আছে।  অর্থনৈতিকভাবে দিল্লি জাতীয় রাজধানী অঞ্চল একটি শক্তিশালী অঞ্চল। দিল্লির সম্প্রসারিত নগর অঞ্চল, যেটি দিল্লি জাতীয় রাজধানী অঞ্চলের একটি অংশ, ২০১৫-২০১৬ অর্থবছরে ভারতের অর্থনীতিতে ৩৭ হাজার কোটি ডলার অবদান রাখে, যা মোট ভারতীয় অর্থনীতির ৪% (মোআউ-র ক্রয়ক্ষমতা সমতার হিসেবে)।   তথ্যসূত্র  বিষয়শ্রেণী:ভারতের অঞ্চল বিষয়শ্রেণী:দিল্লির ভূগোল
বুলগেরিয়ার উল্লেখযোগ্য মসজিদ  এর একটি তালিকা নিচে দেওয়া হল।  উসমানীয় মসজিদ   নাম  অবস্থান  বছর   চিত্র কোদজা মাহমুত পাশা মসজিদ সোফিয়া, সাবোর্না স্ট্রিট, ২  পঞ্চদশ শতাব্দী (১৪৫১ – ১৪৯৪) 120pxবানিয়া বাশি মসজিদ সোফিয়া, মারি লুইজা বুলেভার্ড, ১৮ ষোড়শ শতাব্দী (১৫৭৬)120pxজুমায়া মসজিদ প্লভদিভ  চতুর্দশ শতাব্দী (১৩৬৩–৬৪) - পঞ্চদশ শতাব্দী (১৪২১-১৪৫১)120pxইমারেত মসজিদ প্লভদিভ  পঞ্চদশ শতাব্দী (১৪৪৪ - ১৪৪৫)120pxতাশকোপরু মসজিদ প্লভদিভ উনিশ শতক (১৮৬০)120px হায়রিয়ে মসজিদ ভার্না  উনিশ শতক (১৮৩৫) আজিজিয়ে মসজিদ ভার্না  উনিশ শতক (১৮৬৯) সাঈদ পাশা মসজিদ  রুসে  উনিশ শতক (১৮৩৯ - ১৮৪০) 120px এস্কি মসজিদ স্তারা জাগোরা  পঞ্চদশ শতাব্দী 120px তোম্বুল মসজিদ  শুমেন  আঠারো শতক (১৭৪০ - ১৭৪৪) 120px এস্কি মসজিদ হাস্কোভো  চতুর্দশ শতাব্দী (১৩৯৪) 120px চার্শি মসজিদ হাস্কোভো  আঠারো শতক (১৭৮৫) 120px এস্কি মসজিদ ইয়াম্বল  চতুর্দশ শতাব্দী (১৩৭৩) 120px কুরশুমলু মসজিদ পাজার্দজিক  ষোড়শ শতাব্দী (১৫৭৪) 120px ব্লাগোয়েভগ্রাদ মসজিদ ব্লাগোয়েভগ্রাদ  উনিশ শতক এস্কি মসজিদ ভ্রাটসা  আঠারো শতক (১৭৮৬ বা তার আগে) 120px ওসমান পাজভানতোওলু মসজিদ ভিডিন  উনিশ শতক (১৮০১) 120px এস্কি মসজিদ কাজানলাক  চতুর্দশ শতাব্দী (১৩৯৪ - ১৪১২) 120px ফাতিহ মেহমেদ মসজিদ ক্যুস্তেনদিল  পঞ্চদশ শতাব্দী (পঞ্চদশ শতাব্দীর মাঝামাঝি) 120px আহমেদ বে মসজিদ ক্যুস্তেনদিল  পঞ্চদশ শতাব্দী (পঞ্চদশ শতাব্দীর মাঝামাঝি) 120px কার্দঝালি মসজিদ কার্দঝালি  উনিশ শতক (১৮১২ সালে পুনর্নির্মিত ১৮৭৪) 120px সাহাত মসজিদ তারগোভিশতে  আঠারো শতক (১৭২২) এস্কি মসজিদ(ত্যুরমেতো)  দুপনিতসা  পঞ্চদশ শতাব্দী (পঞ্চদশ শতাব্দীর শেষভাগ) 120pxইব্রাহিম পাশা মসজিদ রাজনগর  সপ্তদশ শতাব্দী (১৬১৬-১৬১৭) 120px আহমেদ বে মসজিদ রাজনগর  ষোড়শ শতাব্দী (১৫৪২-১৫৪৩ বা ১৫৫৭-১৫৫৮) 120px কুরশুমলু মসজিদ সিলিস্ট্রা  সপ্তদশ শতাব্দী (প্রথম অর্ধেক) 120px বায়রাকলি মসজিদ সামোকভ  উনিশ শতক (১৮৪৫) 120px কুরশুম মসজিদ কারলোভো  পঞ্চদশ শতাব্দী (১৪৮৫-১৪৮৬) 120px কারাদজা পাশা মসজিদ গোতসে দেলচেভ  পঞ্চদশ শতাব্দী (পঞ্চদশ শতাব্দীর দ্বিতীয়ার্ধ) 120px পুরাতন পেশতেরা মসজিদ গোতসে দেলচেভ  সপ্তদশ শতাব্দী (১৬৫০) 120px ইউসুফ বে মসজিদ প্রোভাদিয়া  সপ্তদশ শতাব্দী (১৬২৩) সুলতান বায়েজিদ ভেলি মসজিদ আইতোস  পঞ্চদশ শতাব্দী (১৪৩৫) 120px কালো মসজিদ কার্নোবাত  উনিশ শতক (১৮২১) কেন্দ্রীয় মসজিদ ক্রিচিম  উনিশ শতক (১৮০০) এস্কি মসজিদ মোমচিলগ্রাদ  সপ্তদশ শতাব্দী হাজি হুসেইন মসজিদ বেলোগ্রাদচিক  আঠারো শতক (১৭৫১) 120px সেইতলার মসজিদ ক্রুমোভগ্রাদ  বিংশ শতাব্দী (১৯০১) 120px আর্দিনো মসজিদ আর্দিনো  পঞ্চদশ শতাব্দী বা আঠারো শতক  120px জেবেল মসজিদ জেবেল  আঠারো শতক (১৭১২ বা ১৭৮৯)   আরও দেখুন   উসমানীয় স্থাপত্য  বুলগেরিয়ায় ইসলাম  গ্রিসের প্রাক্তন মসজিদের তালিকা  গ্রিসের মসজিদের তালিকা  তথ্যসূত্র    বুলগেরিয়া বুলগেরিয়া মসজিদ
জনতা কা রিপোর্টার হল ভারতের একটি সংবাদ ওয়েবসাইট যা প্রাক্তন বিবিসি, নিউজলন্ডারি  এবং আজ তক  সাংবাদিক, রিফাত জাওয়াইদ ২০১৫ সালে প্রতিষ্ঠা করেছিলেন।   প্রকাশনাটি তার নিজস্ব পাঠক পোলের বৈধতার দাবির জন্য এবং ভুল প্রতিবেদনের জনপ্রিয় সমালোচনা পেয়েছে।   ২০১৬ সালে, অল ইন্ডিয়া মজলিস-ই-ইত্তেহাদুল মুসলিমীনের সভাপতি, আসাদউদ্দিন ওয়াইসি বিহারের নির্বাচনের আগে সাম্প্রদায়িকতাকে উস্কে দেওয়ার জন্য প্রকাশনার বিরুদ্ধে মামলা করার হুমকি দিয়েছিলেন।    তথ্যসূত্র    পরবর্তী বিবেচনাধীন       বহিঃসংযোগ     বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:এশীয় সংবাদ ওয়েবসাইট
প্রেমচাঁদ-রায়চাঁদ বৃত্তি একটি ছাত্র বৃত্তি যা কলকাতা বিশ্ববিদ্যালয় প্রদান করতেন। প্রেমচাঁদ রায়চাঁদ নামে বোম্বাই-এর এক পারসি কোটিপতি ১৮৬৬ সালে কলকাতা বিশ্ববিদ্যালয় এই বৃত্তি প্রবর্তন করেন। ১৮৬৩ সালে কলকাতা বিশ্ববিদ্যালয়ের উপাচার্য ক্লডিয়াস এরস্কিন তার সমাবর্তন ভাষণে দেশে শিক্ষার অগ্রগতির জন্য সহৃদয় বিত্তবানদের প্রতি সাহায্য করার আবেদন জানান। বৃত্তির জন্য তহবিল প্রদান, শিক্ষাভবন নির্মাণ ইত্যাদির উদ্দেশ্যে অর্থ প্রদান করা যেতে পারে বলে ক্লডিয়াস এরস্কিন তার ভাষণে উল্লেখ করেন। উপাচার্যের আহ্বানে সাড়া দিয়ে প্রেমচাঁদ রায়চাঁদ দুলক্ষ টাকা দান করেন। এ দানই ছিল প্রসিদ্ধ ‘প্রেমচাঁদ-রায়চাঁদ স্টুডেন্টশিপ’ (পি.আর.এস)-এর মূল অংশ। প্রতিযোগিতামূলক ও মর্যাদার দিক থেকে কলকাতা বিশ্ববিদ্যালয়ে উচ্চশিক্ষারত মেধাবী ছাত্রদের জন্য এটিই সর্বাপেক্ষা কাঙ্ক্ষিত বৃত্তি। শর্তাবলিতে উল্লেখ করা হয় যে, এ দানের সমুদয় অর্থ সরকারি সনদপত্রে বিনিয়োগকৃত থাকবে। দাতার নামে পাঁচটি ছাত্রবৃত্তি প্রবর্তনের কথা বলা হয়। পাঁচ বছর মেয়াদি প্রতিটি বৃত্তির আর্থিক মূল্য হবে ২০০০.০০ টাকা। বিশেষ পরীক্ষার ফলাফলের উপর ভিত্তি করে এই বৃত্তি প্রদান করা হবে। কলকাতা বিশ্ববিদ্যালয়ের স্নাতকোত্তর ডিগ্রীধারীরাই শুধু এই বৃত্তির জন্য যোগ্য বলে বিবেচিত হয়। প্রেমচাঁদ-রায়চাঁদ বৃত্তিধারীদের অনেকেই পরবর্তীকালে জাতীয় জীবনে খ্যাতিমান ব্যক্তিত্বে পরিণত হন। এঁদের মধ্যে ছিলেন স্যার আশুতোষ মুখার্জী(১৮৬৮)(ইনি-ই প্রথম প্রেমচাঁদ-রায়চাঁদ বৃত্তিপ্রাপক ছিলেন), আনন্দমোহন বসু (১৮৭০), রামেন্দ্রসুন্দর ত্রিবেদী (১৮৮৮),http://banglapedia.search.com.bd/HT/P_0260.htm যদুনাথ সরকার (১৮৯৭), রমেশচন্দ্র মজুমদার (১৯১২), সুরেন্দ্রনাথ সেন (১৯১৭), মেঘনাদ সাহা (১৯১৯), মুহম্মদ কুদরাত-এ-খুদা(১৯??), স্নেহময় দত্ত (১৯২১)সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮৩৬,  অমূল্যধন মুখোপাধ্যায় (১৯৩০)সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪২, দীনেশচন্দ্র সেন (১৯৩৬), শ্রীমতী বিভা সেনগুপ্ত (১৯৩৭), অতীন্দ্রনাথ বসু ঠাকুর (১৯৩৮), অসীমা মুখোপাধ্যায় (১৯৪২), ব্রজেন্দ্রকিশোর বন্দ্যোপাধ্যায় (১৯৪৭) প্রমুখ।   তথ্যসূত্র    বহিঃসংযোগ   বাংলাপেডিয়ায় প্রেমচাঁদ-রায়চাঁদ বৃত্তি   আরও দেখুন   বিষয়শ্রেণী:ছাত্রবৃত্তি বিষয়শ্রেণী:বাংলার নবজাগরণ বিষয়শ্রেণী:কলকাতা বিশ্ববিদ্যালয়
মৈনাক ভৌমিক হচ্ছেন ভারতের একজন বাংলা চলচ্চিত্র পরিচালক ও চিত্রনাট্যকার। ২০০৬ সালের পূর্নদৈর্ঘ্য আমরা চলচ্চিত্রের মাধ্যমে তিনি পরিচালনায় অভিষেক করেন।   কর্মজীবন  মৈনাক ভৌমিক ১৯৮৮ সালে তার কর্মজীবন শুরু করেন "হিস লাইফ হার স্টোরি" নামক একটি ইংরেজি ভাষার স্বল্প দৈর্ঘ্যের চলচ্চিত্র পরিচালনার মধ্য দিয়ে। এই চলচ্চিত্রটি ফ্লোরিডা ফিল্ম ফেস্টিভাল পুরস্কার পায়। ২০০৬ সালে তার পরিচালিত প্রথম বাংলা চলচ্চিত্র 'আমরা' মুক্তি পায়। ২০১২ সালে তিনি 'বেডরুম' নামের একটি আর্ট ফিল্ম তৈরি করেন যেটি সমাজের মানুষের বিষণ্ণতা, ব্যর্থতা এবং পরিচয়-উদ্বিগ্নতা নিয়ে ছিলো। ২০১৩ সালের আর্ট ফিল্ম 'মাছ, মিষ্টি এবং মোর' যেটিতে সৌমিত্র চট্টোপাধ্যায় অভিনয় করেন, তাকে কোলকাতা চলচ্চিত্র শিল্পে একজন খ্যাতিমানের মর্যাদা দেয়, একই বছর তার 'আমি আর আমার গার্লফ্রেন্ডস' নামের একটি চলচ্চিত্র মুক্তি পায় যেটিতে রায়মা সেন, স্বস্তিকা মুখোপাধ্যায় এবং পার্নো মিত্র তিন উদারনীতিবাদী এবং স্বাধীনচেতা নারীর চরিত্রে অভিনয় করেন।   চলচ্চিত্রে কাজ  বছরচলচ্চিত্রপরিচালকলেখকটীকা২০২৫বাৎসরিক২০২৩চিনি ২২০২২মিমি২০২১একান্নবর্তীম্যারাডোনার জুতো২০২০চিনিব্রেক আপ স্টোরিটিভি সিরিজ২০১৯গোয়েন্দা জুনিয়রবর্ণপরিচয়২০১৮তিন কাপ চাজেনারেশন আমিহ্যাপি পিলঘরে ও বাইরে২০১৭চলচ্চিত্র সার্কাসবিবাহ ডায়েরি২০১৫ফেমিলি অ্যালবাম২০১৪কলকাতা কলিংটেক ওয়ান২০১৩আমি আর আমার গার্লফ্রেন্ডসমাছ, মিষ্টি এন্ড মোর২০১২বেডরুমআর্ট ফিল্ম২০০৬আমরাপূর্ণদৈর্ঘ্য চলচ্চিত্রে পরিচালক হিসেবে অভিষেক    আরো দেখুন    মৈনাক ভৌমিক পরিচালিত চলচ্চিত্র   তথ্যসূত্র    বহিঃসংযোগ       বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র পরিচালক বিষয়শ্রেণী:বাংলা ভাষার চলচ্চিত্র পরিচালক বিষয়শ্রেণী:কলকাতার ব্যক্তি বিষয়শ্রেণী:কলকাতার চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক
ব্রডওয়ে ভারতের চেন্নাই শহরের জর্জ টাউন লোকালয়ে অবস্থিত দুমুখ খোলা জনসাধারণের ব্যবহার্য একটি ঐতিহাসিক রাস্তা ও অর্থনৈতিক কেন্দ্র। স্বাধীনতা সংগ্রামী টি. প্রকাশমের নামে বর্তমানে এই রাস্তার নাম রাখা হয়েছে প্রকাশম সালাই। রাস্তাটি উত্তর থেকে দক্ষিণ দিকে বিস্তৃত, যা দক্ষিণের  চীনা বাজার রোডের সাথে উত্তরের পুরান জেল রোড বা ইব্রাহিম সাহেব স্ট্রিটকে যুক্ত করেছে। এই রাস্তা জর্জ টাউনকে পূর্ব ও পশ্চিমে মুদিয়ালপেট ও পেড্ডানায়কনপেটে বিভক্ত করেছে।  ইতিহাস thumb|260px|ওয়েস্লেয়ান চ্যাপেল, পোফাম'স ব্রডওয়ে, মাদ্রাজ (জানুয়ারি ১৮৪৮, পৃ.১, ৫ম) thumb|260px|ফোর্ট সেন্ট জর্জ সহ চেন্নাই শহরের ১৭২৬ এর সময়কালীন মানচিত্র খ্রিস্টীয় ষোড়শ শতাব্দী অবধি সমুদ্র উপকূলের নিকটবর্তী রাস্তা ও লোকালয়গুলিতে বালিয়াড়ির দেখা মিলত। সমুদ্র তলের উচ্চতা বৃৃৃদ্ধির সাথে সাথে ও নগর জীবনে প্রবেশের পর থেকে এসব প্লাবিত হয়ে ছোট উপহ্রদ, খাঁড়ির সৃষ্টি করেছে। কিছু জনবসতি এলাকিয় বালিয়াড়ি এখনো সংরক্ষিত। ঢাল বরাবর ১২ ফুট উঁচু উপত্যকা অঞ্চল। এগুলির কিছু কিছু নিকাশী নালার কাজ করে। খ্রিস্টীয় অষ্টাদশ শতাব্দীর শেষ পর্যন্ত এখনকার যেই সমস্ত অঞ্চলে নতুন রাস্তা তৈরি হয়েছে, সেই দৈর্ঘ্য বরাবর ছিল এইরকমই কিছু নিকাশি নালা। স্থানীয় ভাষায় এগুলি আট্ট পল্লম নামে পরিচিত ছিল। ১৭৭৮ খ্রিস্টাব্দে স্টিফেন পোফাম মাদ্রাজ প্রেসিডেন্সিতে আসেন এবং তৎকালীন ব্রিটিশ সাংসদের থেকে এই অঞ্চল গুলি কিনে নেন। অবশ্য পরে তিনি ভারপ্রাপ্ত বিচারক হয়ে কলকাতা গমন করেন। ১৭৮২ খ্রিস্টাব্দে তিনি চেন্নাই শহরে আধুনিক পুলিশ সশস্ত্র বল গঠন করান।  বর্তমানে যেখানে চেন্নাইয়ের গভার্নমেন্ট জেনারেল হাসপাতাল মাদ্রাজি ইউনাইটেড ক্লাব এবং পার্কটাউন রয়েছে, সেই জায়গা পূর্বে স্থানীয়ভাবে নারিমেড় নামে পরিচিত ছিল যার অর্থ শিয়ালের পাহাড়। ব্রিটিশরা এই স্থানটির নাম রাখেন 'হগস হিল'। ব্রিটিশ আধিকারিকগণ‌ ফোর্ট সেন্ট জর্জের জন্য এই স্থানটিকে বিপদসংকুল বলে মনে করে নিরাপত্তার স্বার্থে এই পাহাড়ের মাটি সংগ্রহ করে আশেপাশের পরিখা বুজিয়ে ফেলেন। পরিখা বোজানোর পর রেখা বরাবর রাস্তা নির্মিত হয় এবং তার নাম পরিকল্পকের নাম অনুসারে রাখা হয় 'পোফাম'স ব্রডওয়ে'.  ১৮৯০ খ্রিস্টাব্দের মধ্যে এই সড়ক পরিচিতি পায় দুটি খাবারের দোকানের জন্য। তারমধ্যে প্রথমটা ছিল পি. বেঙ্কটচেল্লম, যার চাটনি শুধু ইংল্যান্ড পর্যন্ত প্রসিদ্ধিলাভ করে। তাদের প্রস্তুতকৃত মিলগুতান্নি বা মিলগু রসম ছিল সর্বাধিক প্রসিদ্ধ। আরেকটি হোটেল ছিল ১৮৯১ খ্রিস্টাব্দে প্রতিষ্ঠিত হ্যারিসন'স, বর্তমানে নুঙ্গমবক্কমে এর পরিপূরক একটি হোটেল রয়েছে। ঊনবিংশ শতাব্দীতে টি.এ. শঙ্করনারায়ণন এখানে শহরের প্রথম বেসরকারী হাসপাতাল প্রতিষ্ঠা করেন।  বর্তমানে সড়ক thumb|250px|২০০৭ খ্রিস্টাব্দে গৃহীত ব্রডওয়ের একটি অংশ বর্তমানে এই রাস্তাটি চেন্নাইয়ের অন্যতম অর্থনৈতিক গুরুত্বপূর্ণ রাস্তাগুলির একটি।‌ সড়ক বরাবর রয়েছে একাধিক আর্থিক প্রতিষ্ঠান চিকিৎসা সংক্রান্ত প্রতিষ্ঠান এবং অন্যান্য হোটেল, রেস্তোরা, বাসভবন। ব্রডওয়ে বাস টার্মিনাল‌, চেন্নাই মহানগরের দীর্ঘতম বাস টার্মিনাসটি রয়েছে এই সড়কের দক্ষিণতম প্রান্তে। সড়ক বরাবর রয়েছে চেন্নাই মেট্রোর নীল লাইনের মন্নাড়ি মেট্রো স্টেশন।  তথ্যসূত্র  বিষয়শ্রেণী:চেন্নাই বিষয়শ্রেণী:তামিলনাড়ুর রাজ্য সড়ক